Πλαισίωση Πειθούς και Μειονοτική Επιρροή: Η Περίπτωση των Διεμφυλικών Ατόμων στην Ελλάδα
Creators: name: Πηλιούσης, Αχιλλέας Σπυρίδωνα
Publisher: name: Aristotle University of Thessaloniki
Year: 2022
Subjects: Μειονοτική επιρροή
Πλαισίωση πειθούς
Διεμφυλικά άτομα
Minority Influence
Persuasive framing
Transgender

description: Η παρούσα έρευνα εστιάζει στον τρόπο με τον οποίο μια από τις πιο στιγματισμένες ομάδες, μπορεί να βελτιώσει τις στάσεις του κοινού ως προς το πρόσωπο της. Στην παρούσα πειραματική μελέτη (Ν = 302) λοιπόν, διερευνάται ο βαθμός στον οποίο η διεμφυλική μειονότητα μπορεί να ασκήσει επιρροή ως προς την ετερόφυλη πλειοψηφία, επιδιώκοντας με τον τρόπο αυτό την κοινωνική αλλαγή. Επεκτείνοντας το μοντέλο του Moscovici και Pérez (2007), η παρούσα μελέτη ενσωματώνει τα μοντέλα της μειονοτικής επιρροής με τη διαδικασία της πλαισίωσης πειθούς, όπου η πλαισίωση διαμορφώνεται είτε με όρους ισότητας (Brewer 2003a, 2003b) είτε με όρους ανισότητας, με την τελευταία να αναπαρίσταται βάσει των προνομίων των ετερόφυλων (Branscombe, 1998· Chow &amp; Galak, 2012· Powell et al., 2005). Για τον λόγο αυτό, εφαρμόστηκε ένας πειραματικός χειρισμός 2 Χ 3, στον οποίο εξετάστηκε το κύρος της πηγής (ενεργή μειονότητα - μειονότητα ως θύμα) και η πλαισίωση πειθούς (πλαίσιο ισότητας - πλαίσιο προνομίων - χωρίς πλαίσιο) και ο τρόπος με τον οποίο ο χειρισμός αυτών μπορεί να επηρεάσει τις στάσεις προς τα διεμφυλικά άτομα και δικαιώματα, τις φιλοκοινωνικές στάσεις, τα στερεότυπα, καθώς και τα συναισθήματα των συμμετεχόντων. Τα ευρήματα υποστηρίζουν ότι η ενεργή μειονότητα μπορεί να ασκήσει έμμεση επιρροή. Επίσης, η πλαισίωση της δήλωσης προβάλλοντας τα προνόμια των ετερόφυλων, οδηγεί τους συμμετέχοντες σε πιο θετικές φιλοκοινωνικές στάσεις, καθώς και σε πιο θετικά συναισθήματα, συγκριτικά με το πλαίσιο της ισότητας ή των δηλώσεων άνευ πλαισίου. Επιπρόσθετα, τα αποτελέσματα έδειξαν ότι η ενεργή μειονότητα μπορεί να ασκήσει επιρροή, σε συνδυασμό με το πλαίσιο προνομίων. Συνολικά, τα ευρήματα παρουσιάζουν ότι η ενεργή μειονότητα με το πλαίσιο των προνομίων, ασκεί επιρροή στις στάσεις, τα συναισθήματα και τα αρνητικά στερεότυπα που εκφράζουν οι συμμετέχοντες έναντι των διεμφυλικών ατόμων, συγκριτικά με την ομάδα ελέγχου.
description: The present research focuses on how one of the most stigmatized groups can improve the public’s attitudes towards it. In the present experimental study (N = 302) is investigated the extent to which the transgender minority can exert influence over the heterosexual majority, thus seeking social change. Extending the model of Moscovici and Pérez (2007), the present study integrates the models of minority influence with the process of framing, where the framing is formed either in terms of equality (Brewer 2003a, 2003b) or in terms of inequality, with the second being represented based on heterosexual privileges (Branscombe, 1998; Chow &amp; Galak, 2012; Powell et al., 2005). For this reason, a 2 X 3 experimental manipulation was applied, in which the status of the source (active minority - minority as a victim) and the framing (equality frame – frame of privileges - without frame) were examined and how these manipulations can influence attitudes towards transgender people and rights, pro-social attitudes, stereotypes, and participants' feelings. The findings suggest that the active minority may have an indirect influence. Also, the frame of the statement, projecting the privileges of the heterosexuals, leads the participants to more positive pro-social attitudes, as well as to more positive emotions, compared to the frame of equality or frameless statements. In addition, the results showed that the active minority can exert influence, combined with frame of privileges. Overall, the findings show that the active minority with frame of privileges influences participants’ attitudes, feelings, and negative stereotypes toward transgender individuals compared to the control group.